ΓΡΑΠΤΗ ΕΡΩΤΗΣΗ E-2429/99

υποβολή: Piia-Noora Kauppi (PPE-DE) προς την Επιτροπή

(16 Δεκεμβρίου 1999)

Θέμα: Μέτρα για την αποτροπή της διακίνησης λαθρομεταναστών

Η διακίνηση λαθρομεταναστών προς τα κράτη μέλη της ΕΕ αποτελεί εγκληματική πράξη που διαπράττεται ευρέως. Σύμφωνα με τις στατιστικές του Διεθνούς Κέντρου για την Ανάπτυξη Πολιτικής για τη Μετανάστευση (ICMPD), που εδρεύει στη Βιέννη, μόνο το περασμένο έτος πέρασαν στο έδαφος της ΕΕ 400.000 άνθρωποι, από τους οποίους το 60 % έφθασαν μέσω παράνομα οργανωμένων δικτύων μεταφοράς. Ο επικεφαλής του ICMPD,

Jonas Widgren, εκτιμά ότι η διακίνηση λαθρομεταναστών αποδίδει στις εγκληματικές οργανώσεις κέρδος μεγαλύτερο των 50 δις φινλανδικών μάρκων ετησίως, επομένως το ζήτημα δεν είναι ασήμαντο.

1. Τι μέτρα προτίθεται να λάβει η Ευρωπαϊκή νωση για την αποτροπή αυτής της παράνομης και εντελώς απάνθρωπης εμπορίας ανθρώπων και της αντίστοιχης ροής κερδών προς τις παράνομες οργανώσεις;

2. Πώς θα διασφαλίσει η ΕΕ ότι το μεταναστευτικό ρεύμα προς τα κράτη μέλη θα παραμείνειπό τον έλεγχο των κρατών μελών με δεδομένες τις μακρές λίστες αναμονής για νόμιμη μετανάστευση και το οικονομικό χάσμα μεταξύ της Ανατολικής Ευρώπης και της ΕΕ;

Απάντηση του κ. Vitorino εξ ονόματος της Επιτροπής

(27 Ιανουαρίου 2000)

Η Επιτροπή συμμερίζεται τις ανησυχίες του αξιότιμου μέλους όσον αφορά τις διαστάσεις που έχει πάρει το φαινόμενο της λαθρομετανάστευσης.

Δυνάμει του άρθρου 63 (πρώην άρθρο 73 Κ) της συνθήκης ΕΚ, στο εξής προβλέπεται ότι το Συμβούλιο θεσπίζει, εντός πέντε ετών από την έναρξη ισχύος της συνθήκης του Άμστερνταμ, μέτρα περί μεταναστευτικής πολιτικής, ιδίως στους τομείς της καταπολέμησης της παράνομης μετανάστευσης και της παράνομης διαμονής, συμπεριλαμβανομένου του επαναπατρισμού παρανόμως διαμενόντων.

Τα διάφορα προβλεπόμενα μέτρα παρουσιάζονται αναλυτικά στο σχέδιο δράσης του Συμβουλίου και της Επιτροπής σχετικά με τις βέλτιστες διαδικασίες για την εφαρμογή των διατάξεων της συνθήκης του Άμστερνταμ που αφορούν τη δημιουργία ενός χώρου ελευθερίας, ασφάλειας και δικαιοσύνης(1). Στα συμπεράσματα του Ευρωπαϊκού Συμβουλίου του Τάμπερε, δόθηκαν οι πολιτικές κατευθύνσεις για τηνλοποίηση του εν λόγω σχεδίου δράσης.

Το προαναφερόμενο Ευρωπαϊκό Συμβούλιο, τονίζοντας τη σημασία της εξασφάλισης μιας αποτελεσματικότερης διαχείρισης των μεταναστευτικών ρευμάτων, ζήτησε, μεταξύ άλλων, τη χάραξη μιας ενεργούς κοινής πολιτικής στον τομέα των θεωρήσεων και των πλαστών εγγράφων, καθώς και την ενίσχυση της συνεργασίας και της αμοιβαίας τεχνικής συνδρομής μεταξύ τωνπηρεσιών ελέγχου των συνόρων των κρατών μελών. Επίσης, το Ευρωπαϊκό Συμβούλιο τόνισε το πόσο είναι σημαντικό να αναληφθεί δράση στην πηγή της λαθρομετανάστευσης, με την καταπολέμηση των εγκληματικών δικτύων που, όλο και συχνότερα, οργανώνουν την εμπορία και την οικονομική εκμετάλλευση των μεταναστών, και με την προστασία των δικαιωμάτων των θυμάτων, ειδικότερα των γυναικών και των παιδιών. Τέλος,πογράμμισε επίσης τη σπουδαιότητα της συνεργασίας με τις χώρες καταγωγής και διέλευσης.

Τα διάφορα αυτά μέτρα στα οποία η Επιτροπή προτίθεται να προσφέρει τη συμβολή της πρέπει να ερμηνευθούν στο γενικό πλαίσιο της κοινής ευρωπαϊκής πολιτικής που έχουν καθορίσει οι αρχηγοί κρατών και κυβερνήσεων στον τομέα του ασύλου και της μετανάστευσης. Η εν λόγω πολιτικήποστηρίζει επίσης την σταδιακή δημιουργία μιας σχέσης από κοινού ανάπτυξης με τις χώρες και τις περιφέρειες καταγωγής των μεταναστών, και την εξασφάλιση ίσης μεταχείρισης για τουςπηκόους τρίτων χωρών που διαμένουν νομίμως στην επικράτεια των κρατών μελών.

(1) ΕΕ C 19 της 23.1.1999.